Tolong jelaskan mengenai Pelakon dari Hantu Bonceng dalam bahasa melayu

Juliana Evans sebagai Maya / Ayu

Profesor Madya Izzi Haji Ali sebagai Ustaz

Yus Jambu sebagai Pemilik Kedai Motor

Ahmad Eirafael sebagai Abang Aliff

Khairul Nur Iman sebagai Amran (Kecil)

Sambutan pengunjung pawagam terhadap filem Hantu Bonceng amat memberangsangkan semenjak mulai ditayangkan di tengah musim sambutan berganda Aidilfitri dan Hari Kemerdekaan pada 31 Ogos 2011, serentak di 80 pawagam di Malaysia, Singapura dan Brunei. Dilaporkan bahawa dalam dua hari pertama tayangannya sahaja, filem Hantu Bonceng berjaya mengutip RM 1.78 juta, sekaligus mencipta sejarah dalam dengan kutipan tiket terbesar musim perayaan.

Setakat hari kelima (4 September), jumlah kutipan itu dilaporkan meningkat kepada sekitar RM5 juta. Pada hujung minggu 1–4 September, Hantu Bonceng menduduki tangga teratas dalam carta kutipan pawagam Malaysia, mengatasi filem-filem luar negara yang keluar pada hujung minggu yang sama seperti Smurfs dan Final Destination 5.

Keunggulan filem Hantu Bonceng bersambung hingga minggu kedua, apabila ia mempertahankan tangga teratas di carta kutipan pawagam pada hujung minggu 9–11 September 2011. Setelah dua minggu di pawagam, filem Hantu Bonceng dilaporkan mengutip sejumlah RM 8.35 juta, sekaligus menjadikannya filem tempat kedua tertinggi kutipan pawagam dalam sejarah Malaysia setakat itu.